Ljudska univerza Nova Gorica

Cankarjeva ulica 8

5000 Nova Gorica

Nova Gorica, 1. 8. 2022

Številka: 60343-10/2022/14

**JAVNI POZIV ZA IZBOR UČITELJEV**

**OBVEZNIH IN IZBIRNIH PREDMETOV V IZOBRAŽEVALNEM PROGRAMU**

**OSNOVNA ŠOLA ZA ODRASLE**

1. Za jesenski semester šolskega leta 2022/2023 objavljamo javni poziv za izbor učiteljev obveznih in izbirnih predmetov v izobraževalnem programu Osnovna šola za odrasle. Z izbranimi kandidati bomo sklenili avtorske in podjemne pogodbe ali bomo z njimi sodelovali preko pogodbe o sodelovanju. Pričetek opravljanja dela v jesenskem semestru 2022/2023 je po dogovoru. Delo poteka v dopoldanskem oziroma popoldanskem času.

Povprašujemo po naslednjih profilih:

* Učitelj slovenščine
* Učitelj matematike
* Učitelj angleščine
* Učitelj glasbene umetnosti
* Učitelj geografije
* Učitelj domovinske in državljanske kulture in etike
* Učitelj fizike
* Učitelj kemije
* Učitelj biologije
* Učitelj tehnike in tehnologije
* Učitelj predmetov s področja računalništva

2. Kandidati morajo za sklenitev avtorske, podjemne oz. pogodbe o sodelovanju izpolnjevati splošne zakonske pogoje v skladu z Zakonom o organizaciji in financiranju vzgoje in izobraževanja (Uradni list RS št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) ter Pravilnikom o izobrazbi učiteljev in drugih strokovnih delavcev v izobraževalnem programu osnovne šole (Uradni list RS, št. 85/22).

Kandidat/-ka mora imeti opravljen strokovni izpit na področju vzgoje in izobraževanja, pedagoško andragoško izobrazbo, vsaj 2 leti delovnih izkušenj na področju izobraževanja odraslih ter vsaj eno leto delovnih izkušenj na področju izobraževanja tujcev.

3. Pisne prijave z dokazili o izpolnjevanju pogojev, pošljite najkasneje do 31. 8. 2022 na naslov: Ljudska univerza Nova Gorica, Cankarjeva ulica 8, 5000 Nova Gorica ali [neza.grillo@lung.si](mailto:neza.grillo@lung.si).

4. Kandidati, ki izpolnjujejo vse pogoje bodo o izbiri pisno obveščeni.

5. Pred sklenitvijo pogodbe so kandidati dolžni naročniku poslati:

* Dokazilo o nekaznovanosti zaradi naklepnega kaznivega dejanja, ki se preganja po uradni dolžnosti,
* Potrdilo o nekaznovanosti zaradi kaznivega dejanja zoper spolno nedotakljivost.

Direktorica

Nada Uršič Debeljak